Elythomerus elongatulus

Elythomerus elongatulus er en tilsynelatende svært sjelden bille som kan ligne på en liten skarabide. Både larvene og de voksne billene lever i ganger de graver i sand- eller mudderbunn ved kanten av vann, enten elver, bekker eller ved saltvann. De kan kjennes på avlang, jevnbred og noe flat kroppsform, kraftige bein med piggete legger (tibiae), korte antenner og fremskytende munndeler.

Utseende 
En liten (5,2-5,6 millimeter), langstrakt, blek bille. Hodet er rundet, lengre enn bredt, de ganske små fasettøynene sitter ved bakkanten. Pronotum er avrundet firkantet, litt bredere enn langt. Dekkvingene er ganske lange og jevnbrede.

Levevis 
Ingenting er kjent om biologien til denne sjeldne arten.

Utbredelse 
Arten er beskrevet fra Australia (Queensland), men er bare kjent fra typeeksemplarene.

Systematisk inndeling  

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien strandgravere, Heteroceridae
 Underfamilien Elythomerinae – bare én, sjelden art
 Elythomerus elongatulus Waterhouse, 1874 – beskrevet fra Australia. Den har ikke blitt gjenfunnet etter at den ble beskrevet i 1874.

Referanser

Litteratur

Eksterne lenker 
 Tegning av arten
 

Biller formelt beskrevet i 1874
Strandgravere